कल से शहर के कई क्षेत्रों में बंद रहेगी बिजली
बिलासपुर | शहरी विद्युतीकरण के काम में तेजी लाने के लिए बिजली कंपनी 26 से 31 दिसंबर तक अलग-अलग क्षेत्रों में पांच-पांच घंटे के लिए बिजली बंद रखेगी। 26 दिसंबर को गणेश नगर, गोविंद नगर, आदर्श नगर, तारबाहर, नयापारा सिरगिट्टी क्षेत्र में बिजली बंद रहेगी। इसी तरह 27 दिसंबर को 11 केवी गीतांजलि सिटी फीडर को बंद रखा जाएगा। इसके कारण प्रगति विहार, गीतांजलि सिटी, बहतराई रोड और आसपास के क्षेत्र प्रभावित रहेंगे। 28 दिसंबर को 11 केवी शिवम सिटी फीडर बंद रखने से विवेकानंद नगर, गुलाबनगर, शिवम सिटी, जगन्नाथपुरम के आसपास क्षेत्र प्रभावित रहेंगे। इसी दिन 11 केवी लिंगियाडीह फीडर बंद रखा जाएगा। इससे लिंगियाडीह बस्ती से राजीव विहार के आसपास के क्षेत्र में बिजली बंद रहेगी।
hin_Deva hin_Deva